Valul demisiilor din PSD continuă. Partidul lui Liviu Dragnea a mai pierdut un deputat. Adrian Pau a anunţat în urmă cu puţin timp că se alătură partidului înfiinţat de Victor Ponta.

"PSD a luat-o pe un drum greşit, nu mai pot face parte dintr-un partid în care delictul de opinie este pedepsit până la excludere", spune deputatul de Timiş, aflat la primul mandat.

Săptămâna aceasta, trei deputaţi social-democraţi au decis să schimbe tabăra. Georgian Pop, Oana Vlăduca şi fostul premier Mihai Tudose au anunţat că vor pleca la Pro România. Partidul lui Victor Ponta numără acum 20 de deputaţi, după ce şi Corina Bogaciu, care a demisionat din PSD anul trecut, s-a înscris în Pro România. Și senatorul Adrian Țuțuianu a anunțat trecerea la ProRomânia, în urmă cu două săptămâni.

În urma acestui val de plecări, Coaliţia PSD-ALDE a pierdut majoritatea la Camera Deputaţilor, iar majoritatea în plenul reunit va fi testată de votul pe proiectul de buget pentru 2019.

Citiți și: Încă un parlamentar PSD trece la partidul lui Ponta. Este al treilea în ultima săptămână